da da en da da da da da da da da da da da da da da da da da da da da da da da da da en en nl da da da da nl da da da en da en da da da nb tr da nn en en nb
Forsikringsselskaber bestiller skjulte skyggerapporter, når du vil sælge dit hus - Allan Ohms
Allan Ohms Input i samfundsdebatten.
Mere om mig – hvem skriver bloggen
Skrevet af: Allan Ohms den 19. februar 2018 i Advokat, jura & retssikkerhed, Erhverv, produkter & CSR Skriv en kommentar 1,903 visninger 0
Skyggerapporter. Kæmpeskandale viser at der er grund til at være endog meget skeptisk overfor moralen hos forsikringsselskaberne. Den tilstandsrapport, der betales af hussælger, er nu dokumenteret en adgangsbillet ofr i hvert fald Topdanmark til i al hemmelighed at indhente oplysninger, som kan bruges til at lave forretning eller begrænse den dækning huskøber betaler for.
Huseftersynsordningen er til for at beskytte køber og sælger mod økonomiske overraskelser i forbindelse med køb og salg af huse. Desværre er der gået kommercialisering i det hele og lige nu afsløres igen et pengefikseret angreb på ordentligheden – til skade for forbrugerne.
Tilstandsrapporten bliver udarbejdet af en bygningssagkyndig, der er beskikket af Sikkerhedsstyrelsen. Han repræsenterer hverken køber eller sælger, men laver en tilstandsrapport, der giver et objektivt billede af husets synlige skader. Den bygningssagkyndige sammenligner boligen med andre boliger af samme type, alder og stand. Det opregnes altså kun skader, der ligger ud over, hvad der kan forventes af en bolig af denne type, alder og kvalitet.
Tilstandsrapporten udgør sammen med elinstallationsrapporten et huseftersyn, der er en forudsætning for at tegne ejerskifteforsikring.
Når de byggesagkyndige møder op på bopælen for at udarbejde den nødvendige tilstandsrapport, kan de samtidig være købt og bestilt af et forsikringsselskab til at indsamle detaljerede oplysninger om boligens generelle stand og indretning. Det har Politiken dokumenteret og nu må Topdanmark – hårdt trængt af facts – krybe til korset og erkende deres umoralske forretningsgange.
Det følger af reglerne for bygningssagkyndige, at de være uvildig i den enkelte sag, således at den bygningssagkyndige skal være uafhængig af interesser, der kan påvirke arbejdet som bygningssagkyndig (§ 11 nr 9 i bekendtgørelse fr beskikkede bygningssagkyndige)
I 2015 oplyste forsikringsselskabernes organisation Forsikring og Pension til Justitsministeriet, at den slags ikke foregik. Nu er det dokumenteret, at det altså foregår sådan.
Den bygningssagkyndige, som betales af sælger, udfylder for Topdanmark et skema på 8 sider med en tilhørende vejledning på 34 sider, hvor formålet er at få detaljer om boligen, der kan udløse forbehold i den ejerskifteforsikring køber opfordres til at tegne. Derudover er der oplysninger om forhold, som skal bruges til at sælge andre forsikringsprodukter, f.eks. en række nye forsikringer til boligens kommende ejer-, tyveri-, indbo- eller husforsikringer.
Det er helt uhørt og det er pinligt at forsikringsbranchen vil agere på den måde.  Topdanmark er taget med bukserne nede og lur mig om de er alene.
Jeg synes det er helt usmageligt og der er kun ét at gøre: hvis du som hussælger skal have lavet en tilstandsrapport, så hold dig langt væk fra de bygningssagkyndige, som ikke kan finde ud af at nøjes med et tjene én herre: dig, som skal betale og din køber, der forsøges påduttet en forsikring, der er blevet til ved hjælp af skjulte skyggerapporter.
Politikernes intentioner har været, at byggesagkyndige ikke må være domineret af private forsikringsselskaber eller misbruges til at pleje selskabernes kommercielle interesser. I virkelighedens verden forholder det sig stik modsat politikernes ønsker og sund fornuft.
I en annonce for ejerskifteforsikringer skriver Topdanmark: ” Derfor er det vigtigt:
Du og køber har rene linjer”.
Rene linjer? Siger Topdanmark, der er grebet i urent trav. Og samtidig bemærker selskabet, at ejerskifteforsikringen ikke dækker, hvis sælgeren har handlet svigagtigt… Læs selv – synes du også det er tragikomisk?
Hvor er ordentligheden henne?
Hvor er viljen til at levere den vare, der reklameres for – uden skjulte bagvedliggende fiksfakserier?
Moralen må være: tæl fingrene, når du præsenteres for i hvert fald Topdanmarks produkter. Tiden må vise om der skal advares mod andre selskaber, men en ting er ganske vist: vælg din egen byggesagkyndige og få denne til at afgive erklæring om, at hun eller han ikke er leverandør til andre end dig, der betaler for hendes eller hans arbejde.
Hverken Erhvervs- eller Justitsministeriet har ønsket at udtale sig om sagen og derfor spørger jeg: hvor er politikerne henne? Skal vi tåle denne skamridning af en forbrugerbeskyttelseslov?
Forsikringsselskaber laver hemmelige rapporter ved ejerskifteforsikring
Næste: Når arven skal deles. Krig eller fred?
Advokat advokater Chris Macdonald CSR CSR - virksomheders samfundsansvar Danmark Debat Digte Erhvervslivet Etik Ferie Festival Folkekirken Folkemødet Folketinget Forum Advokater Fri proces Fritid Gode råd innovation Italien Jura kirke Kultur Kunst livet Mediation Mennesker Menneskerettigheder Mindfulness Motion Musik oplevelser Politik Presse og medier Retssikkerhed Roskilde Roskilde Festival samfund Samfundsansvar tanker Tanker Tro Udvikling Verden
Advokat, jura & retssikkerhed
Debat, politik & samfund
Erhverv, produkter & CSR
I form & slib saven
Kirke, tro & tanker
Kunst, kultur & oplevelser
Arkiv Vælg måned november 2020  (1) oktober 2020  (1) september 2020  (1) august 2020  (1) maj 2020  (2) april 2020  (3) marts 2020  (1) december 2019  (1) oktober 2019  (2) september 2019  (2) august 2019  (3) juli 2019  (3) maj 2019  (1) april 2019  (2) februar 2019  (2) januar 2019  (7) december 2018  (1) november 2018  (4) oktober 2018  (3) september 2018  (4) juli 2018  (3) maj 2018  (3) april 2018  (2) marts 2018  (4) februar 2018  (3) januar 2018  (3) december 2017  (1) november 2017  (1) oktober 2017  (2) september 2017  (1) august 2017  (1) juli 2017  (6) juni 2017  (3) maj 2017  (1) april 2017  (6) marts 2017  (1) februar 2017  (5) januar 2017  (8) december 2016  (6) november 2016  (2) oktober 2016  (5) september 2016  (2) august 2016  (3) juli 2016  (6) juni 2016  (3) maj 2016  (2) april 2016  (4) marts 2016  (4) februar 2016  (3) januar 2016  (11) december 2015  (6) november 2015  (7) oktober 2015  (4) september 2015  (4) juli 2015  (3) juni 2015  (1) maj 2015  (2) april 2015  (9) marts 2015  (6) februar 2015  (6) januar 2015  (2) december 2014  (5) november 2014  (5) oktober 2014  (9) september 2014  (9) august 2014  (3) juli 2014  (3) juni 2014  (7) maj 2014  (5) april 2014  (6) marts 2014  (3) februar 2014  (8) januar 2014  (7) december 2013  (15) november 2013  (15) oktober 2013  (8) september 2013  (12) august 2013  (14) juli 2013  (17) juni 2013  (25) maj 2013  (11) april 2013  (5) marts 2013  (5) februar 2013  (13) januar 2013  (12) december 2012  (4) november 2012  (5) oktober 2012  (7) september 2012  (6) august 2012  (4) juli 2012  (17) juni 2012  (13) maj 2012  (18) april 2012  (3) marts 2012  (7) februar 2012  (6) januar 2012  (13) december 2011  (21) november 2011  (22) oktober 2011  (41) september 2011  (45) august 2011  (49) juli 2011  (55) juni 2011  (30) maj 2011  (46) april 2011  (35)
Følg mig på Facebook
Powered by WordPress | Leveret af Groubee
© Copyright 2016, All Rights Reserved